張弼 (成化丙戌進士)

張弼（），字汝弼，號東海明•張弼，《東海集》（序）：“東海之濱有張汝弼先生者，甞觀於海而有得焉，因以東海自號。”，直隸松江府華亭縣（今上海市松江区）人，明朝政治人物，同進士出身。官至福建南安府知府。

生平
景泰四年（1453年）癸酉科應天府鄉試第一百五十七名舉人，成化二年（1466年）丙戌科二甲十五名進士，授兵部主事，累升至員外郎。外遷為南安府知府，在任期間平定盜亂、摧毀淫祠、建立社學。借病辭職歸鄉。清·张廷玉等，《明史·卷286》：張弼，字汝弼，松江華亭人。成化二年進士。授兵部主事，進員外郎。遷南安知府，地當兩廣沖，奸人聚山谷為惡，悉捕滅之。毀淫祠百數十區，建為社學。謝病歸，士民為立祠。弼自幼穎拔，善詩文，工草書，怪偉跌宕，震撼一世。自號東海。張東海之名，流播外裔。為詩，信手縱筆，多不屬稿，即有所屬，以書故，輒為人持去。與李東陽、謝鐸善。嘗自言：「吾平生，書不如詩，詩不如文。」東陽戲之曰：「英雄欺人每如此，不足信也。」鐸稱其好學不倦，詩文成一家言。子弘至，自有傳。《國朝獻徵錄·卷之八十七》：謝鐸《江西南安府知府張公弼墓銘》：成化丁未夏六月十有三日，南安守華亭張君汝弼以疾卒于家。其子寧海令弘宜將以是歲冬葬君祖塋之次以狀來請銘于予始予天順初與吾?今亞卿黃君世顯故方伯陳君士賢僉憲林君一中識君於禮部蓋三十年于茲矣慨念疇昔一代交游稱豪傑士若諸君者固落落可數予駑下病且不死既銘吾一中又銘士賢而尚忍復銘君也哉。君諱弼，姓張氏，汝弼其字也。其先汴人，八世祖稱斗山先生者，宋南渡始居松江之華亭。父熊應，以睦族稱，號村居子，用君貴贈兵部主事，母胡氏贈安人。君少頴異過人，既□，以詩經領景泰癸酉鄉薦，登成化羅倫榜進士。倫以言事忤宰相去國，君作詩慷慨送之。未幾，拜兵部主事，轉員外郎，久遂有南安之命。南安，兩廣要衝，大山長谷，亡命嘯聚?民患者眾，君下車悉捕滅之。尋慮民之貧，而勞役弗息也，亟請諸當道者，俾均節之，且得以食其力于商，而橋梁道路之利，因亦以時興焉。既又毀淫詞百數十區?社學，凡先哲之嘗蒞茲土者，若張九齡、李綱、劉元城諸公，皆特?立祠，至周程三先生則既祠。而又別立吟風弄月臺，以深致景仰。蓋於教化風俗之大者，其惓惓又如此。初，君之外補也，人咸惜之，謂君者盍留以羽儀明廷藻繪一代太平之治君固不薄淮陽，而卒有成績。至是，始謝病歸。歸之日，民蓋相與立生祠焉。歸方三年，天竟不慗遺，以卒年六十有三而巳，惜哉！所著有《鶴城》《天趣》《清和》《慶雲》諸稿，凡若干卷，號東海翁，又有《東海手稿》若干卷行于時。蓋君乎筆也，君以靈識異稟充之學問，老且不倦，詩與文成一家，草書之妙論者至推?一代冠冕，然世之所謂文人者，類近浮薄，君獨惇尚行履，慨然以風節自將，雖論議間雜諧謔，而往往必以聖勝。故彭都憲鳳儀，嘗論其天分、人品、學問、政事有如此者，而君亦嘗?。予戲評其所能曰：人故以書名我公論哉！吾自視文?最詩次之，書又次之，其他則非吾所敢知也。恒相與一笑而罷。噫！昔人稱趙孟頫?書畫所所掩莫克盡知其文章與經濟之學，然則君之所以自道者，其亦有感于斯乎！

著作
張弼善詩文，工草書，與李東陽、謝鐸為友。曾自謂“吾書不如詩，詩不如文”，李東陽笑為欺人語。有《東海集》傳世。漢籍電子文獻資料庫-明人傳記資料索引，539

《壽同年陳廷璉乃翁醫官時廷璉知徐州》
乌紗翼翼袂翩翩，半是詩翁半是仙。
郟下錦袍三二子，寰中花甲幾千年。
家傳自有君臣藥，祿養何須子母錢。
讀罷黃庭春睡起，彭城山色酒杯前。

家族
曾祖张庠。祖父张子英。父張熊應。母胡氏。严侍下。兄汝輔。弟汝匡、汝翼、汝儆。

有子張弘宜、張弘至。曾孫张德瑜，字申美，嘉靖三十四年乙卯舉人，德瑜子張以詵（舉人）、張以誡、張以訥，號“三鳳”。

曾孫张德璨，子张以诚，万历二十九年状元。

参考文献

B
Category:华亭县人
Category:明朝兵部主事
Category:明朝兵部員外郎
Category:明朝南安府知府
Category:明朝詩人
Category:明朝書法家